গ্রামীণ ডানোন
গ্রামীণ ডানোন ফুডস হলো ২০০৬ সালে শুরু হওয়া একটি সামাজিক ব্যবসায় প্রতিষ্ঠান। এটি সংক্ষেপে গ্রামীণ ডানোন হিসেবেও সমধিক পরিচিত। বাংলাদেশের গ্রামাঞ্চলে পুষ্টিহীন শিশুদের প্রধান পুষ্টিচাহিদা পূরণের উদ্দেশ্যে এই প্রতিষ্ঠানটি গড়ে তোলা হয়। লাভ-ক্ষতিহীন প্রতিষ্ঠান হিসেবে একে গড়ে তোলা হয়। প্রাথমিক পর্যায়ে প্রতিষ্ঠানের লভ্যাংশের এক শতাংশ শেয়ার গ্রহীতাদের দেওয়ার নিয়ম থাকলেও, ২০০৯ সালের ডিসেম্বর মাসে প্রতিষ্ঠানের বোর্ড সদস্যরা আর্থিক লাভের অর্থ প্রতিষ্ঠানে ফেরত দেওয়ার সিদ্ধান্ত নেন।